Divina concedente pietate sanctitum est ut de rebus transitoriis eterna valeat merces promereri. Quapropter ego, in Dei nomen, Estevenus, venturi juditii examen precavens, presentisque seculi crebrescentes ruinas pertimescens, divina pietate conpunctus, pro meorum remissione peccatorum vel parentum meorum, seu omnium fidelium christianorum, dono aliquid de jure proprietatis meæ Deo et sanctis apostolis ejus Petro et Paulo, ac Cluniensi monasterio, cui domnus Odo abba preesse videtur, hoc est curtilus in Hisiaco, ubi Sisbertus positus fuerat, et alias res quas in ipsa villa habeo, quesitum et inquirendum, totum ad integrum, et quicquid ad hanc hereditatem pertinere videntur, ad faciendum quicquid fratres melius elegerint. Si quis forte (quod absit!) aliquam concussionem inferre temptaverit, primum iram Dei omnipotentis et sanctorum apostolorum Petri et Pauli incurrat, et auferat Deus illius partem de terra viventium, deleatque ejus nomen de vitæ libro, a liminibus quoque æcclesiarum et a consortio christianorum extraneus habeatur, et cui litem intulerit auri libras III coactus componat; et hæc donatio semper firma et inconvulsa permaneat, stipulatione subnixa. S. Esteveni, qui hanc donationem fieri et rogavit firmare. S. Bavonis. S. Fulconis. S. Ermanni. S. Aiglodi. S. Leituidis. S. Arnolfi. S. Radulfi. S. Tetoldi. S. Romaldi. Ego Tegerius ad vicem cancellarii scripsi, dictavi mense octobri, anno XIII regnante Rodulfo rege.